|  |
| --- |
| GRB |

Republika Hrvatska

Grad Zagreb

**GRADSKI URED ZA PROSTORNO UREĐENJE, IZGRADNJU GRADA, GRADITELJSTVO, KOMUNALNE POSLOVE I PROMET**

Odjel za prostorno uređenje

Središnji odsjek za prostorno uređenje

Trg Stjepana Radića 1, Zagreb

Klasa: UP/I-350-05/16-001/171

Urbroj: 251-13-21-1/025-17-7

Zagreb, 29.5.2017.

Gradski ured za prostorno uređenje, izgradnju Grada, graditeljstvo, komunalne poslove i promet, Središnji odsjek za prostorno uređenje, na temelju čl. 117. st. 2. Zakona o prostornom uređenju (Narodne novine br. 153/13), u svezi čl. 95. Zakona o općem upravnom postupku (Narodne novine br. 47/09), rješavajući po zahtjevu Ante Brčića iz Zagreba, Frankopanska 5a1, za izdavanje izmjene lokacijske dozvole,

P O Z I V A

vlasnike i nositelje drugih stvarnih prava na nekretninama: k.č.br. 2104, k.č.br. 2106 i k.č.br. 2109, sve k.o. Centar (u naravi zgrade u Frankopanskoj 5, 7 i 7/1, te Ilici 37, 37/1, 37/2 i 37/3), koje neposredno graniče sa parcelom k.č.br. 2105 k.o. Centar, u Zagrebu, Frankopanska 5a1, na kojoj je izgrađena građevina za čiju se rekonstrukciju – nadogradnju potkrovlja i sanaciju ravnog krova vodi postupak radi izdavanja izmjene lokacijske dozvole Klasa: UP/I-350-05/2001-01/1311, Urbroj: 251-05-30/054-02-15 od 27.06.2002.,

da izvrše uvid Idejni projekt za ishođenje izmjene lokacijske dozvole, oznake TD 04/16 od srpnja 2016. godine, izrađen po ovlaštenoj arhitektici Jagodi Renuša, dipl.ing.arh., „Renova“, d.o.o. iz Zagreba, Medveščak 37, radi upoznavanja s predmetnim zahvatom u prostoru i očitovanja na isti.

Uvid u Idejni projekt može se izvršiti osobno ili putem punomoćnika dana 12.06.2017. godine u vremenu od 9,00 do 12,00 sati u prostorijama Gradskog ureda, Zagreb, Trg Stjepana Radića 1, soba 123/I kat.

Osobe koje se odazovu dužne su donijeti ispravu – dokaz da su vlasnici i/ili nositelji drugih stvarnih prava na pobrojanim nekretninama koje neposredno graniče s parcelom k.č.br. 2105 k.o. Centar.

Izmjena lokacijske dozvole može se izdati iako se stranka ne odazove ovom pozivu.

Upravni savjetnik

Stipaničev Marija dipl. ing. arh.

Dostaviti:

1. Oglasna ploča, ovdje, na rok od 8 dana

2. "E"-stranice Grada Zagreba

3. Izlaganjem na građevnoj čestici

4. Arhiva, ovdje